cyanic-selkie/wikianc huggingface dataset:
Sandefjord
Kommunevåpen
Den 1. januar 2017 ble Sandefjord tildelt et nytt kommunevåpen, i forbindelse med sammenslåingen med Andebu og Stokke. Våpenet bærer tittelen «Mot og Styrke», fremstår i fargene sort på gull, og ble tegnet av Erik Rastad fra Sandefjord, med visse modifikasjoner av heraldiker Jan Eide fra Oslo. Vedtaket om nytt kommunevåpen ble gjort av fellesnemnda på Skytterhuset i Andebu den 24. mai 2016. I sin søknad til departementet skrev fellesnemda for de tre kommunene:
Sammenslåingen med Sandar i 1968
Sandar kommune ble slått sammen med bykommunen Sandefjord den 1. januar 1968. På sammenslåingstidspunktet var Sandar klart størst, med 24 898 innbyggere. Sandefjord hadde på denne tiden 6 242 innbyggere.
Kommunereformen i 2017
I 2004 foreslo en utredning fra konsulentselskapet Kaupang AS å slå sammen de tre kommunene Sandefjord, Stokke og Andebu. Sandefjord ønsket en sammenslåing, men Andebu og Stokke var den gangen ikke interessert.
Stemningen var snudd i forbindelse med kommunereformen. Denne ble igangsatt 3. juli 2014 som et av de politiske prosjektene til Erna Solbergs regjering og ble vedtatt enstemmig av Stortinget 9. juni 2015. Først ut i denne kommunereformen var de tre kommunene Andebu, Stokke og Sandefjord.
Den 25. februar 2014 tok Stokke initiativ til nye samtaler med Sandefjord om sammenslåing, og den 17. juni 2014 takket Andebu ja til å delta i sonderingene. Den 19. desember 2014 leverte forhandlingsutvalget for de tre kommunene en rapport som anbefalte sammenslåing. Den 2. februar 2015 vedtok Stokke kommunestyre med 28 mot 1 stemmer en sammenslåing med de to andre kommunene. Neste dag, den 3. februar 2015 gjorde Andebu kommunestyre det samme, med 23 mot 2 stemmer. Den 5. februar 2015 ble sammenslåingen vedtatt enstemmig av Sandefjord bystyre.
Sandefjord, Stokke og Andebu leverte søknad om sammenslåing til kommunal- og moderniseringsdepartementet den 6. februar 2015 kl 12:30. Sammenslåingen ble besluttet i statsråd 24. april 2015 med virkning fra 1. januar 2017. Vear-området i Stokke ble ikke med i den nye kommunen, men ble overført til Tønsberg kommune fra 1. januar 2017.
Den nye kommunen fikk et areal på 425,47 km². Av dette utgjorde «gamle» Sandefjord 121,22 km², Stokke 118 km² (herav 1,31 km² i Vearområdet) og Andebu 185,9 km². Den nye kommunen hadde 61 218 innbyggere under sammenslåingen, herav 46 112 i «gamle» Sandefjord, 12 066 i Stokke og 5 956 i Andebu. Vear-området hadde 2 196 innbyggere per 1. januar 2016.
Det nye bystyret fikk 57 representanter, herav 39 fra «gamle» Sandefjord, 11 fra Stokke og syv fra Andebu. De «gamle» kommunestyrene bestod av 93 representanter, fordelt på 39 i «gamle Sandefjord», 29 i Stokke, og 25 i Andebu.
Samferdsel
Flåten av privateide båter er et betydelig innslag i sentrum. I Sandefjord under hvalfangertiden var havnen fylt med skuter, og langs fjorden kan byen tilby en marina og gjestehavn for byens besøkere, hvor det var beregnet til å være 30 brygger i 2015.
Severdigheter og rekreasjon
Sandefjord er først og fremst kjent som en sommerby, men har flere gode muligheter for rekreasjon hele året. Hjertås, beliggende nordøst for sentrum er et friluftsområde med mange turmuligheter. Sandefjord kommune kjøpte i 2007 Anders Jahres gamle bolig Midtåsen. Den herskapelige boligen er nå åpen for allmennheten, og her finner man Knut Steens skulpturpark. Rett nord for E18 har idrettsforeningen Runar lysløyper med snøkanonanlegg.
Sport
Sandefjord Fotball spilte i eliteserien fra 2006 (Den første sesongen kom de på 9.-plass i serien og spilte seg fram til NM-finalen mot Fredrikstad). Rykket ned til Adeccoligaen i 2007 etter sin andre sesong, for så å rykke opp igjen etter å ha kommet på andreplass i Adeccoligaen i 2008. I 2011 tilbake igjen i Adeccoligaen etter en svak 2010-sesong i Tippeligaen. Spiller i dag i den øverste divisjonen i Norge (2018). Sandefjord har også to av Norges beste håndball-lag for herrer, Sandefjord Turn og Idrettsforening Håndball og Runar. Lagene har vunnet en rekke serie- cup- og sluttspilltitler. Sandarcupen arrangeres i uke 32 hver sommer i Sandefjord og er Norges største helgeturnering med deltagere fra hele Norden og fra Brasil. Sandarcupen er en internasjonal fotballturnering for gutter og jenter i alderen 8 – 19 år.
I tillegg til håndball og fotball, har Sandefjord også Norges beste Karateklubb (Sandefjord tradisjonelle karateklubb). Sandefjord Badmintonklubb har også vært dominerende i sin idrett i en årrekke, først og fremst med Hans Sperre og Hans Sperre Jr..
Sandefjord Golfklubb har bygget en golfbane på Marum noen få kilometer utenfor byen. Her er det en 18-hulls golfbane som åpnet sommeren 2008. I tillegg er det kort vei til andre kjente golfbaner i Vestfold, blant annet i Larvik, Stokke og Nøtterøy.
Sandefjord er et eldorado for vannsport, og har flere klubber. Sandefjord Brettseilerklubb, med sin base på Langeby på Vesterøya er en aktiv klubb med godt miljø.
Skøyteløperen Roger Strøm er fra kommunen.
Av lokale idrettslag kan nevnes GØIF (Gjekstad Østerøya Idrettsforening) som holder til på Østerøya, Sandar IL som er knyttet til Vesterøya, Andebu IL, Arnadal IL og Stokke IL. Basketklubben som trener i hallen på Store Bergan barneskole kaller seg for STIF Whalers.
Fahrenheit-festivalen
I 2008 var det en Fahrenheit-festival i Sandefjord. Festivalen var en musikkfestival hvor 16 artister, deriblant Samantha Fox, Jonas Fjeld samt TNT, opptrådte i løpet av de fem dagene fra 30. juli 2008 til 3. august 2008.
Sandefjord Jazz
Sandefjord Jazz er en fast musikalsk søyle i Vestfold Festspillene.
Næringsliv
Fra å være en kommune preget av skipsfart og industri, har næringslivet i byen ekspandert, og trukket til seg flere kunnskapsbedrifter innen IT, logistikk og distribusjon, elektronikk, handel, legemidler og ingeniørarbeid. Byen har flere områder med industri og næringsliv, blant annet Vindal, Pindsle og Kullerød. En rekke ingeniørbedrifter og bedrifter som driver netthandel holder til på Kullerød industriområde, som ligger like ved Torp flyplass.
Noen kjente bedrifter er:
Den norske kirke
71 % av Sandefjords befolkning (tall fra før kommunesammenslåingen) tilhører Den norske kirke. Den har fire sognekirker i og rundt Sandefjord (Sandefjord kirke, Sandar kirke, Bugården kirke og Vesterøy kirke), tre i gamle Andebu kommune (Andebu kirke, Kodal kirke og Høyjord kirke), og likeledes tre i gamle Stokke kommune (Arnadal kirke, Skjee kirke og Stokke kirke).
Med unntak av Arnadal er alle de nevnte kirkene utenfor Sandefjordområdet middelalderkirker, om enn noen av dem utvidede i ettertid. I Sandefjord er det dermed bare post-reformatoriske kirkebygninger - selv om Sandar kirke er bygd over ruinene til en middelalderkirke. At selve det historiske Sandefjord ikke har hatt middelalderkirke, skyldes at området den gang var under havoverflaten eller havsnært myrland uegnet for bosetting.
Normisjon er et evangelisk luthersk menighetsfellesskap som praktiserer forkynnelse, dåp og nattverd etter egen ordning. De driver også Gjennestad videregående skole.
Bahun
Bahun er på nepali betegnelsen for bramin, den høye prestekasten innafor hinduismen.
Sandefjord
Andre trossamfunn
De andre trossamfunn som har forsamlingssteder i eller nær byen er pinsemenigheten Salem, menigheten Vintreet, Det evangelisk-lutherske kirkesamfunn, Jarlsberg Fellesforening for Den Indre Misjon med forsamlingslokalet Bedehuset sentralt i byen, baptister, metodister, katolikker, adventister, Jehovas vitner og to islamske samfunn (Alkawther islamsenter og Sandefjord islamske senter). Det finnes også grupper av buddhister, hinduer, jezidier, ortodokse av forskjellige varianter, armensk-apostoliske.
Joseph Licklider
Joseph Carl Robnett Licklider (født 11. mars 1915, død 26. juni 1990), kjent som bare J.C.R. eller Lick, var en av de viktigste personlighetene innen datavitenskapen og datahistorien generelt. Han er trolig best kjent som opphavsmannen til kunstig intelligens, men var også en viktig brikke i utviklingen av moderne databehandling, tidsdeling og Internett. Licklider var utdannet sivilingeniør og psykolog, noe som var en uvanlig kombinasjon før i tiden.
Sandefjord
Andre trossamfunn
Brunstad kristelige menighet (tidligere kalt Smiths venner) eier og driver Oslofjord Convention Center nord i kommunen. Senteret er et stort anlegg for konferanser og stevner.
Bahun
Bahun og parbatiya
Uttrykket brukes også for å skille mellom braminer fra den kulturelle og religiøse bakgrunnen til det styrende, nepali-talende sjiktet i Nepal fra andre braminer.
Joseph Licklider
I 1950 gikk Licklider fra Harvard University til Massachusetts Institute of Technology (MIT), hvor han fikk skikkelig kjennskap til datamaskiner for første gang. Han begynte å arbeide på SAGE-prosjektet, som hadde som mål å lage et datastyrt luftforsvarssystem. I 1960 skrev Licklider sin berømte artikkel som tok for seg behovet for en enklere kommunikasjon mellom datamaskinene og brukerne. Selv om Licklider blir kreditert som opphavsmannen til kunstig intelligens og kybernetikk, trodde han aldri selv at mennesket noen gang kunne bli erstattet av datamaskiner eller roboter.
Bahun
Bahun og parbatiya
Sammen med den andre høykasten chhetri er bahun-kasten kjerna i Parbatiya, den sosiale gruppa som har dominert staten Nepal fra 1768.
Sandefjord
Vidaråsen
Vidaråsen landsby, som ligger i Andebu, er et bo- og arbeidsfellesskap for voksne psykisk utviklingshemmede. Anlegget ble etablert med utgangspunkt i Rudolf Steiners antroposofi. Det kan også knyttes til bevegelsen Kristensamfunnet.
Utdanning
Sandefjord videregående skole har flere tilbud i tillegg til tradisjonell videregående utdanning, med både internasjonal baccalaureate linje og toppidrettslinje. BI hadde en skole i Sandefjord, med videreutdanningstilbud for næringslivet. I Sandefjord finnes det en internasjonal skole, med utdanning både på grunnskole- og videregående nivå: Skagerak Primary and Middle School og Skagerak International School. Lenge eksisterte det en husmorskole like utenfor byen, bygget ble overtatt og pusset opp og ble internat-skole for unge over 18, Sandefjord FHS.
Kjente sandefjordinger
Utdypende artikkel: Liste over kjente sandefjordinger
Noter
<references group="lower-alpha" />
Joseph Licklider
De første idéene om et globalt datanettverk ble formulert av Licklider ved MIT i august 1962 i en serie med artikler som tok for seg konseptet om et «galaktisk nettverk». Disse artiklene tok for seg nesten alt som Internett er i dag. I oktober samme år ble Licklider utnevnt som sjef for avdelingen som håndterte informasjon i DARPA-prosjektet, et prosjekt underlagt det amerikanske forsvarsdepartementet. Kort tid etter hadde han overbevist Ivan Sutherland, Bob Taylor og Lawrence G. Roberts om hvor viktige konseptene han hadde beskrevet var.
Bahun
Bahun og parbatiya
Historisk er bahun-kasten oppstått ved at bhramin-familier vandra inn fra india i nyere tid. Utgangspunktet var hinduismen som var Shah-dynastiet statsreligion i det lille kongedømmet Gorkha nordvest for Katmandu. Shah-kongene tilhørte en språklig minoritet (de snakka khas, i dag kjent som nepali), og de var en religiøs minoritet i et område der buddhisme og andre religioner dominerte. I spredningen av riket omvendte de undersåtter og forbundsfeller til sin religion og sitt språk.
Store og fattige høykaste-grupper
Dermed innførte de også hinduismens kastevesen i grupper som ikke før hadde hatt kaster. Det skaper også visse forskjeller mellom bahuner innafor den nepali-talende parbathiya-tradisjonen i de nepalske åsene, og tilsvarende kaster som ikke hører til parbarbatiya.
Høykastene blei en mye større del av befolkninga i Gorkhas kastesystem enn i Nepals grenseområde mot India, Tarai, der et mer tradisjonelt indisk kastesystem dominerer.
Ikke-parbatiya braminer
Bahuner skiller seg fra braminer i Tarai også ved at braminer fra Tarai er madhesi (nepalere med indisk kulturell bakgrunn og andre morsmål enn nepali), og derfor ikke regnes av parbatiya som egentlige nepalere. Konservative hinduer fra åsene ser på alle madhesi, uansett kaste og religion, som «indere» med tvilsom lojalitet mot Nepal.
Blant newar-folket, som er den historiske urbefolkninga i Katmandu-dalen, fins både hinduiske braminer og en tilsvarende buddhistisk høykaste. Newarier av høy kaste, som var Katmandus herskere før Gorkha erobra dalen i 1768, fortsatte å tilhøre eliten i Nepal og blei ikke regna som landssvikere som madhesi-befolkninga. Men de blei likevel satt utafor ledende posisjoner i staten. Det tok 200 år fra erobringa til noen newar igjen blei statsminister.
Bahuner i skolesystemet, staten og politikken
Bahun-kasten har en sterk sosial tradisjon for å sende sønnene sine på skole. Etter at Nepal fra 1951 begynte å utvikle et moderne skolevesen, har menn fra bahun-kasten dominert landets universiteter og høyere utdanning. De har også vært dominerende i den voksende statsadministrasjonen og de store politiske partiene. Menn fra bahun-familier har også leda de aller fleste av Nepals svært mange kommunistpartier.
De to største parlamentariske partiene, Nepals Kongressparti og det moderate kommunistpartiet UML, har begge toppledelser som er dominert av menn fra bahun-kasten. UML har dessuten sterk organisatorisk støtte fra fagforeninger av statsfunksjonærer, ei yrkesgruppe som er bortimot et monopol for bahuner. Opprørspartiet NKP(Maobadi), som har bygd sin politikk på å representere grupper som står i motsetning til høykastene, har en toppledelse av menn med bahun-bakgrunn. NKP(M) har også blitt beskyldt for intern diskriminering mot ikke-bahuner.
Bahun-dominansen etter 1990
Etter demokratiopprøret Jana Andolan 1990, som bl.a. retta seg mot den hinduistiske statsreligionen rundt kongedømmet og kastevesenet, trodde mange fra lavere kaster at kastedominansen nå skulle bli mindre.
Men etter noen år kunne sosiologer peke på at under det parlamentariske demokratiet på 1990-tallet vokste tvert imot bahun-dominansen i landets ledende politiske organer. En forsker skreiv ironisk at det demokratiopprøret egentlig førte til, var at Nepals politikk gikk fra å være dominert av chetiri-kasten til å bli dominert av (den høyere) bahun-kasten isteden.
Holly Marie Combs
Holly Marie Combs (født 3. desember 1973) er en amerikansk skuespiller som har spilt i filmer og tv-serier, blant annet rollen som Piper Halliwell i Charmed. Fra 2002 til 2006, i slutten av serien, var hun produsent for serien.
Biografi
Combs ble født i San Diego i California. På den tiden var moren hennes, Lauralei Combs, 15 år. Hollys biologiske foreldre giftet seg, men de skilte seg etter to år, fordi de følte at de var for unge til å få et ekteskap til å fungere. Da hun lærte å gå, slo hun hodet sitt i et marmorbord, som er grunnen til at hun har et arr over hennes høyre øyebryn. Hun flyttet mange ganger med moren sin, samtidig som moren prøvde å få en skuespillerkarriere. Da Combs var syv år, hadde hun og moren hennes flyttet til New York. Hun var tolv år da moren hennes giftet seg med stefaren hennes. I New York gikk hun på Beekman Hill Elementary og så The Professional Children's School of Acting. Allerede da hadde hun spilt inn mange tv-reklamer. Hun begynte fort å elske å være skuespiller, akkurat som moren hennes hadde.
I 1993 giftet Combs seg med Brian Smith, men de skilte seg i 1997. Senere ble hun forlovet med Storm Lyndon, men de skilte lag i 2000. Siden 2001 har hun bodd sammen med David W. Donoho, som jobbet med Charmed. De giftet seg 14. februar 2004, og fikk en sønn, Finley Arthur Donoho, i 2004. 26. oktober 2006, fikk de sitt andre barn, en gutt som heter Riley Edward Donoho. Combs søkte om skilsmisse i 2011.
Combs er en dyreelsker, og har tre hester, fem hunder, tre katter, fire kaniner og to kjærlighetsfugler. Da hennes første sønn ble født, måtte de gi skilpadden til en venn, for å ikke risikere å få salmonella.
Karriere
Selv om hun hadde mange mindre roller sent på 1980-tallet, var Hollys store debut i 1992 TV-serien Picket Fences. Hun prøvespilte rollen som Kimberly da hun var i New York. Casting-agenten sa til henne at hun ikke passet til rollen fordi «Hun hadde ikke stort nok hjerte». Combs svarte, "Hvis du ser etter noen med et stort hjerte, hva i helvete gjør du i New York?" Hun fikk rollen med en gang. Picket Fences gikk i fire år, og ga Holly Ung Skuespiller-prisen.
Combs var med bestevennen hennes Shannen Doherty da hun så at de lette etter noen til å spille i Charmed, og sa at hun ville prøvespille. Da de gjorde det prøvespilte hun for rollen som Prue Halliwell og Shannen for Piper Halliwell, men de endte opp med å bytte roller fordi de «passet ikke». Alyssa Milano og Combs ble begge produsenter for Charmed i den femte sesongen. I de siste fem sesongene av Charmed spilte Combs den eldste søsteren, selv om hun er den yngste av de tre skuespillerinnene.
Filmer & Serier
Filmer
Charlton Heston
Charlton Heston (født John Charles Carter 4. oktober 1923 i Cook County i Illinois, død 5. april 2008 i Beverly Hills i California) var en amerikansk filmskuespiller kjent for sine episke helteroller, som for eksempel Ben-Hur, Moses, Michelangelo, El Cid og andre fra storfilmer fra 1950- og 1960-tallet. Noen av de mest kjente rollene hadde bibelsk bakgrunn eller kristen inspirasjon. Han hadde imidlertid et langt bredere spektrum innenfor sitt talent og sin mangeårige og omfattende skuespillervirksomhet, og prøvde seg også som regissør.
Navnet Charlton Heston er en sammensetning av morens pikenavn og stefarens etternavn.
Han var sterkt politisk engasjert, og engasjerte seg også for borgerrettigheter og mot abort. I amerikansk politikk var han lenge en sterk støtte av Det demokratiske parti, men ble senere engasjert på Republikanernes side. Han var også i noen år leder for National Rifle Association.
Bakgrunn, utdannelse, tidlig karriere
John Charles Carter var sønn av Lilla Charlton og Russel Whitford Carter. han var ti år da foreldrene skilt, og snart etter giftet moren seg på nytt med Chester Heston, hvorpå gutten fikk nytt etternavn. Den nye familien flyttet til det velbergede Wilmette i Illinois, en forstad nord for Chicago, der den unge Heston studerte ved New Trier High School i Winnetka i Illinois. Hans dyktige innsats i skolens dramaproduksjoner førte til et studiestipend for Northwestern University i fødebyen Evanston.
I 1944 ble Heston innrullert i US Army Air Force. Han tjenestegjorde i tre år som en B-25-radiooperatør/skytter stasjonert på Aleutene i Alaska med Eleventh Air Force og avsluttet sin militære karriere som stabssersjant.
I 1944, mens han fortsatt tjenestegjorde i det militære, giftet han seg med en annen dramastudent fra Northwestern University, Lydia Marie Clarke. De fikk med årene en sønn og adopterte en datter.
De teaterroller som Heston spilte hyppigst, var tittelrollen i Shakespeares Macbeth, Sir Thomas More i A Man For All Seasons, Markus Antonius i Julius Caesar og i Antonius og Cleopatra. Han oppgav Mister Roberts som en av sine favorittroller og forsøkte forgjeves å sette opp igjen stykket tidlig på 1990-tallet.
Som skuespiller
Hans første opptreden i en film var Peer Gynt (1941), som bygget på Henrik Ibsens drama. Det var mens han fortsatt gikk på high school. det dreide seg da om en stumfilm, en 16 mm amatørfilm. Flere år etter var han med i samme gruppe da den produserte Julius Caesar, der Heston spilte Marcus Antonius.
I 1950 fikk Heston bra kritikk for sin første egentlige filmrolle i Dark City. Hans gjennombrudd kom i 1952 med hans rolle som sirkusdirektør i Cecil B. DeMilles Oscar-premierte The Greatest Show on Earth.
Heston deltok siden i en rekke lavbudsjettproduksjoner, som The Savage, Ruby Gentry, The President's Lady, Pony Express (som Buffalo Bill Cody), Arrowhead, Bad for Each Other, The Naked Jungle, Secret of the Incas, The Far Horizons (som Clark, filmen var om Lewis' og Clarks reise), The Private War of Major Benson og Lucy Gallant.
Deretter fikk han rollen som Moses i The Ten Commandments. Hans nyfødte sønn fikk rollen som spedbarnet Moses. Det fulgte hovedroller i flere episke storfilmer som Ben-Hur (bibelsk inspirert), El Cid (inspirert av spansk historie), 55 Days at Peking (om bokseropprøret i Kina), The Agony and the Ecstasy (som Michelangelo) og Khartoum (fra britisk kolonitid i Afrika).
I 1959 vant han en Oscar for sin hovedrolle i Ben-Hur, en film som i alt fikk elleve Oscar-utmerkelser det året, like mange som de senere Titanic (1997) og The Lord of the Rings: The Return of the King (2003).
Foruten sine mange roller i episke storfilmer spilte også Heston hovedroller i et antall science fiction-filmer og katastrofefilmer, hvorav noen, som Planet of the Apes, Soylent Green og Earthquake, var store kassasuksesser og siden er blitt kultklassikere.
Heston måtte til tider kjempe for sine kunstneriske valg. I 1958 fikk han filmselskapet Universal Pictures til å akseptere Orson Welles som instruktør av filmen Badge of Evil, der Heston spilte hovedrollen. I 1965 kjempet han for instruktøren Sam Peckinpah, da filmselskapet blandet seg i hans regi av filmen Major Dundee.
Fra 1966 til 1971 var Heston president for det amerikanske skuespillerforbund, Screen Actors Guild. Senere var han også president for American Film Institute.
I 1971 gjorde Heston sin regidebut med Anthony and Cleopatra, en filmatisering av William Shakespeares stykke Antonius og Cleopatra som han hadde medvirket i under sin tidlige teaterkarriere.
Fra 1973 spilte Heston også flere biroller. Det begynte med at han spilte kardinal Richelieu i The Three Musketeers. Han spilte også i en såpeserie, The Colbys, fra 1985 til 1987. Det ble hans eneste hovedrolle i en TV-serie. Heston hadde også en markant stemme som gjorde ham populær i fortellerfunksjoner. En slik hørebokserie av Giants of Philosophy, innspilt i 1990.
Han vendte tilbake til teateret i 1985 i Herman Wouks The Caine Mutiny på Queen's Theatre i London. Det ble hans britiske teaterdebut. I 1988 iscenesatte han en kinesisk versjon av Wouks roman på Beijings Folketeater.
Med sin sønn Fraser spilte han i og produserte et antall filmer for kabel-tv, blant annet en nyversjon av A Man for All Seasons om den engelske kansleren og humanisten Thomas More fra den engelske reformasjonstiden. Heston fikk i 1992 gode anmeldelser for sin serie på den amerikanske kabelfjernsynskanalen A&E, «Charlton Heston Presents The Bible», som også solgte godt på video og DVD.
I 2001 hadde han en cameo-opptreden i Tim Burtons gjeninnspilling av Planet of the Apes. Heston hadde spilt hovedrollen i den originale versjonen fra 1968. I den nye filmen spilte han en gammel døende ape som lanserer bruken av våpen for sine artsfeller ved å gi et gevær til en av planetens innbyggere – kanskje en kommentar til Hestons engasjement i National Rifle Association.
Som aktivist
I yngre alder var Heston demokrat og støttet demokratenes presidentkandidater Adlai Stevenson i 1956 og John F. Kennedy i 1960. Han ble etterhvert borgerrettighetsforkjemper, der han hjalp svarte skuespillere i Hollywood og medvirket i streiker mot lokaler som ikke ville ha svarte besøkende. Han marsjerte sammen med Martin Luther King jr. i hans protestmarsj i Washington, DC i 1963. Han tok stadig til orde mot rasisme. I senere taler fremholdt Heston at han hadde kjempet for borgerrettighetene «lenge før Hollywood fant det fasjonabelt».
Kid Astray
Historie
Bandets karriere begynte for alvor i oktober 2012, etter å ha blitt kåret til Ukas Urørt på NRK P3, med låten «The Mess». Låten kom til i sammenheng med demokonkurransen til by:Larm 2013. The Mess ble spillelistet på P3, der den ble liggende på spillelistene i 28 uker. Låta ble i tillegg radiolistet på Alt Nation på Sirius XM Radio i USA.
April 2013 signerte bandet platekontrakt med det nordiskbaserte plateselskapet Cosmos Music. Deres første singel etter dette, «No Easy Way Out», gikk inn på NRK P3s spillelister, og ble i tillegg listet på NRK P1 , og flere utenlandske radiostasjoner. Låten ble, sammen med låten «Taking You With Me», produsert av Tord Øverland Knudsen (The Wombats) i Whitewood Recording Studio i Liverpool, med studiotekniker Robert Whiteley bak spakene. EP’en fra innspillingene i Liverpool, «Taking You With Me EP», ble gitt ut 23. juni 2014.
Sommeren 2014 spilte Kid Astray inn debutalbumet sitt i Manchester med produsent Joe Cross (Chlöe Howl, Hurts). Bandet har så langt sluppet to singler fra innspillingene i Manchester, som begge gikk inn på NRK P3s spillelister. «Back to the Ordinary» ble gitt ut 29. september 2014 og hadde premiere på den populære musikkbloggen HillyDilly.com. «Still Chasing Nothing» ble gitt ut 10. februar 2015 - som den første singelen ledende opp til albumet - og hadde premiere 9. februar på Idolator.com.
Debutalbumet «Home Before the Dark» ble gitt ut 16. mars 2015 i Norden, mens den internasjonale releasen er venter senere i 2015.
Velkommen Hjem, Anders
Velkommen Hjem, Anders er en film fra 1985. Filmet på Jessheim og omegn. Hovedpersonen Anders ble spilt av Jan Tore Risan. To år senere døde han i en trafikkulykke; han hadde verken før eller siden denne filmen spilt i så mye som en sketsj.
Skrevet og regissert av Sverre Årnes. Produsert av K-Film. Filmet i 16 mm, 55 minutter spilletid. Peder Norlund (kamera), Rune Andersen (redigering), og Terje Paasche (lys), Harald Hougaard (lyd). Filmen ble vist i NRK TV (1985), og samme år vant den Daily Mail Trophy (Best Film/Best Actor) i London.
Den hvite tiger
Den hvite tiger er et av fire symboler i de kinesiske stjernebildene. De tre andre er Den røde fugl (Zhuque), Den blå drage (Qing Long) og Den svarte skilpadde (Xuanwu)). Hver av disse symboliserer de fire himmelretningene, og den hvite tiger representerer himmelretningen vest, og også årstiden høst. Den blir også kalt «Vestens hvite tiger» . I Kina er den kjent som Baihu og i Japan som Byakko.
Den hvite tiger ble brukt av både kinesiske, japanske, koreanske og vietnamesiske kartografer.
Innen kinesisk mytologi er den ofte portrettert som alle dyrs konge, eller som herre over fjellene og som krigsguden. Den hvite tiger er også sagt å være legemliggjørelsen av metall blant feng shuis fem elementer. I Kina symboliserer Baihu elementet luft.
Charlton Heston
Som aktivist
Etter drapet på dr. King gikk Heston inn for strengere våpenlover. Dette var utsagn som han senere skulle konfronteres med da han begynte å bekjempe slike innstramninger. I 1968 ble Heston spurt av noen demokrater om å stille som kandidat til delstatssenatet i California, men han avslo fordi han ville fortsette skuespillerkarrieren. På 1980-tallet begynte han å forfekte mer konservative og libertarianske standpunkter, til han i 1987 brøt med demokratene og lot seg registrere som republikaner. Han hadde da brutt med sine tidligere standpunkter om våpenkontroll, og sluttet seg til de militante i abortspørsmålet. Han arbeidet aktivt for valgkampanjene for de republikanske presidentkandidatene Ronald Reagan, George H.W. Bush og George W. Bush.
I selvbiografien In the Arena, beskrev Heston hvor viktig han mente at ytringsfriheten var, og at han hadde vært en sterk motstander av mccarthyismen og raseskille, som han anså som noe som bare kunne gagne kommunismen. Han var også motstander av Vietnamkrigen og mente at Richard Nixon var en katastrofe for USA.
Han ble valgt til president for National Rifle Association (NRA) og fikk etter sin periode fra 1998 til 2003 livsvarig æresmedlemskap. Han var iherdig i sitt forsvar av våpenfrihet og langet ut mot daværende president Bill Clinton under Lewinsky-affæren: «America doesn't trust you with our 21-year-old daughters, and we sure, Lord, don't trust you with our guns.» Som NRA-ordfører er han likevel kanskje mest kjent for å ha løftet et antikvarisk gevær over sitt hode under NRA-kongressen i år 2000 mens han uttalte at den demokratiske visepresidenten Al Gore, som da drev presidentvalgkamp for å overta etter avtroppende president Clinton, bare kunne frata ham hans konstitusjonelle rettigheter til å bære våpen ved å vriste dem ut av hans kalde døde hender («You can have my gun when you can pry it loose from my cold, dead hands.»). Om sitt tidligere engasjement for strengere våpenlover sa han bare knapt: «Jeg ble villedet.»
I en tale til studenter ved Harvard Law School med tittelen Winning the Cultural War uttrykte Heston sin forakt for political correctness, og sa at «hvis amerikanere hadde trodd på politisk korrekthet, ville vi fremdeles vært kong Georges gutter – undersåtter av den britiske krone», og at «politisk korrekthet er veloppdragent tyranni» (Political correctness is tyranny with manners).
Som abortmotstander medvirket Heston i innledningen til Bernard Nathansons dokumentar mot abort fra 1987, Eclipse of Reason (en fortsettelse av The Silent Scream fra 1985), som fokuserte blant annet på senaborter (partial birth abortion). Nathanson var en tidligere abortlege og abortforkjemper som hadde spilt en vesentlig rolle i abortkampanjene før Roe v. Wade, men som radikalt endret standpunkt da han ble kjent med ultralydobservasjoner av fosteret.
Heston satt også i styret til Accuracy in Media (AIM), en konservativ gruppe som gransker massemedienes håndtering av forskjellige saker. I juli 2003 mottok han Presidentens frihetsmedalje, USAs høyeste sivile utmerkelse, fra president George W. Bush i Det hvite hus. Han har en stjerne på Hollywood Walk of Fame.
Heston kunngjorde i august 2002 at han led av Alzheimers sykdom, og trakk seg etter dette gradvis tilbake fra offentligheten. Da hadde han allerede året før blitt oppsøkt og intervjuet av Michael Moore i et innslag i dokumentarfilmen Bowling for Columbine. Moore kritiserte Heston for at NRA under Hestons ledelse hadde lagt ett av sine møter til Denver i 1999, ikke langt fra Littleton, hvor Columbine High-massakren fant sted like før, da to skoleelever skjøt en rekke av sine skolekamerater. Denne skoleskytingen utløste en ny debatt om og omfattende kritikk av USAs våpenlovgivning. Heston avbrøt og trakk seg tilbake under selve intervjuet; Moore ble senere kritisert for å ha brukt innslaget i filmen, som så ut som et bakholdsangrep på en svekket mann. Intervjuet var imidlertid forhåndsavtalt, og Heston var vitterlig president for NRA. I mars 2005 rapporterte flere aviser at Heston var så dårlig at han hadde vanskelig for å komme seg ut av sengen.
Bøker
Heston skrev flere bøker, inkludert selvbiografier og religiøse bøker:
Innriss
Innriss er et musikkalbum med CC Cowboys. Albumet ble utgitt den 24. juni 2011.
Albert Ayat
Ayat ble olympisk mester i fekting to ganger under OL 1900 i Paris. Han vant både kårde for fektmestere og åpen klasse.
Fylkesvei 4368
Fylkesvei 4368 går mellom Bø og Indrebø i Hå kommune.
Frem til 2019 hadde veien betegnelsen fylkesvei 169.
Herøynytt
Herøynytt var en nettavis på Sunnmøre. Nettstedet ble etablert i 2002, og lagt ned i 2018.
Nettavisen hadde kontor i Fosnavåg og faste ansatte i redaksjon og marked. Herøynytt driftet også tjenester som nettkamera, bruktmarkedsplass, egen skipstrafikktjeneste og skipslister.
I 2010 ble Herøynytt kjøpt opp av mediehuset Sunnmørsposten. Nettavisen ble drevet videre som eget medie, men ble gradvis gjort om til en ren avisside for Sunnmørspostens artikler. I forbindelse med oppkjøpet av papiravisa Vestlandsnytt i 2017, varslet Sunnmørsposten at Herøynytt ville bli avviklet ved lansering av Vestlandsnytt på nett.
Herøynytt ble tatt av nett ved utgangen av februar 2018, etter 16 års drift.
Linear A
Linear A er en skrifttype som ble brukt til å skrive det etokretiske (også kalt minoiske) språket.
Mange av skrifttegnene i Linear A finner man igjen i det yngre skriftspråket Linear B, men utover det er det ikke identifisert noe slektskap mellom de to språkene.
Selv om man har funnet en rekke leirtavler og andre gjenstander med inskripsjoner i Linear A både på Kreta og andre øyer i Egeerhavet, samt i Lahun i Egypt (ca. 1750 f.kr.), har ingen ennå klart å gi en overbevisende tyding av dette skriftspråket.
Valhallveien (Oslo)
Valhallveien er et relativt nytt veiløp i bydelene Gamle Oslo og Nordstrand. Veien starter i krysset med Konows gate på Kværner, snor seg oppover Ekeberg gjennom øvre delen av Ekebergskrenten, og smelter sammen med søndre del av Ekebergveien i overgangen mellom Ekebergs nordhelling og Ekebergplatået. Veien ble påbegynt like før første verdenskrig, og navnsatt i 1914.
Utsikten Husvilde-Barakker kom opp langsmed Valhallveien mellom 1917 og 1921, opprinnelig som midlertidige husvære. I dag er de regulert av Oslo kommune til spesialområde bevaring etter Plan- og bygningsloven. Husvildebarakkene ble tegnet av arkitekten Harald Hals.
Edward Munch fanget bakgrunnsmotivet til «Skrik» i utsikten nær Valhallveien.
Holm Gård
Holm Gård i Hedrum, Larvik kommune, er en norsk løkprodusent. Produksjonen av ferdig skrellet løk begynte i 2004. Det er det første grønnsakproduktet i Norge som har fått Spesialitet-merket.
Holm Gård startet med 10 000 pakker årlig. Det er nå å få kjøpt i forretninger over hele Norge med økende etterspørsel. Per 22. august 2008 blir det produsert 100 000 pakker per måned.
Brian Horton
Brian Horton (født 4. februar 1949 i Hednesford, Staffordshire) er en engelsk fotballtrener og tidligere fotballspiller, som for tiden jobber som assisterende trener i Hull City FC. Han er en av få trenere i England som har ledet lag i over tusen kamper.
Holm Gård
Nylige investeringer på om lag tre millioner kroner dobler produksjonskapasiteten.
Brian Horton
Spillerkarriere
Brian Horton var en midtbanespiller som begynte sin karriere som en del av juniorlaget til Walsall FC. Han spilte aldri for klubbens A-lag, og valgte å gå til Hednesford Town FC før han signete for Port Vale FC i 1970. Port Vale solgte Horton (til stor skuffelse for supporterne) til Brighton & Hove Albion FC i mars 1976 for en sum på 30,000 pund.
Holm Gård
Løken blir pakket av tyve fast ansatte utenlandske arbeidere. Som en del av arbeidet får de norskkurs, betalt av arbeidsgiveren, mot en egenandel på tredve kroner i time.
Brian Horton
Spillerkarriere
Senere gikk Horton til Luton Town FC i 1981. Et år senere igjen gikk han til Hull City FC.
National Railway Museum
National Railway Museum (NRM) er et britisk jernbanemuseum i York, og en del av National Museum of Science and Industry. Museet forteller historien om skinnegående transport i Storbritannia, og betydningen denne type transport hadde for samfunnsutviklingen på øyene. Museet har vunnet mange priser, bl.a. Årets museum i Europa år 2001.
Lokomotivet Mallard hører med i museets utstillinger.
Liste over kulturminner i Kristiansand
Liste over kulturminner i Kristiansand er en oversikt over fredede og/eller bevaringsverdige bygninger og elementer i Kristiansand. Data er hentet fra Riksantikvarens liste over kulturminner.
På grunn av tekniske begrensninger er kulturminnene fra de tidligere kommunene Songdalen og Søgne, som 1. januar 2020 ble innlemmet i Kristiansand, skilt ut i egne lister:
ID-nummer består av et lenket tall som går direkte til det aktuelle kulturminnet i Kulturminnesøk.
Selvbergingsjordbruk
Selvbergingsjordbruk betegner en praksis der en produserer mat til eget bruk. Selvberging og selvforsyning er begreper som brukes om hverandre for å beskrive i hvilken grad et samfunn produserer like mye av varer og tjenester som det forbruker.
Land som i dag har stor grad av selvbergingsjordbruk og liten sysselsetting utenfor landbruket tillhører de fattigste i verden. Underernæring og ekstrem fattigdom preger mange land i Afrika sør for Sahara.
I Norge markerte overgangen fra selvbergingsjordbruk til handelsjordbruk et tidsskille i økonomisk uvikling. Driftsformen som på mange måter var uendret fra vikingtiden til 1700-tallet ble endret gjennom innføring av nye vekster og bedre kornsorter. Fra cirka 1790 og fremover på 1800-tallet ble nye redskaper innført, og det store skiftet til handelsjordbruk kom med bruk av importert kraftfôr i 1890-årene og kunstgjødsel fra cirka 1915. Det var først i tiårene etter andre verdenskrig at mekaniseringen av jordbruket og fisket virkelig skjøt fart. Da kunne langt færre bønder og fiskere produsere langt mer mat enn tidligere.
Dybde
Dybde (sammenlign med norrønt dýpt) er utstrekning nedover eller innover. Det er et spesialtilfelle av lengde. Begrepet blir brukt når en vil framheve at lengden angir avstanden til en overflate. Begrepet kan også brukes abstrakt.
Betraktes bilder brukes begrepet dybde for å beskrive den tilsynelatende avstanden til bildets bakgrunn. I fotografien brukes dybdeskarphet som et mål for å angi maksimal avstand til objekter som blir gjengitt skarpt.
Referanser
Depth Profondeur Profondità Profundidade Глубина
Næringsfrihet
Næringsfrihet i rettsfilosofisk forstand er retten til å skaffe seg det som trengs til livsopphold uten å spørre noen om lov. Begrepet oppstod på 1700-tallet og er fundamentalt innen økonomisk liberalisme. I økonomisk forstand er næringsfrihet retten til å drive økonomisk virksomhet uten innblanding fra offentlige myndigheters side. I de fleste land er det sterke begrensinger på næringsfriheten gjennom statlige monopoler, og lovgivning som gjelder konsesjoner og miljø. På menneskerettsområdet danner næringsfriheten grunnlaget for retten til fritt yrkesvalg. I Norge var næringsfriheten vernet av Grunnlovens paragraf 101, som ble opphevet ved Stortingsvedtak 13. mai 2014 og erstattet av en ny paragraf 101 som sikrer retten til å organisere seg i fagforeninger, samt forbyr bruken av militær myndighet mot befolkningen under gitte omstendigheter.
Det var ifølge Grunnlovens §101 forbudt å gi privatpersoner eller firmaer varige privilegier med karakter av monopol. Håndverksfrihet ble gjennomført i 1839, og handelsfrihet ble gjennomført i 1842.
Lorik Cana
Lorik Agim Cana (født 27. juli 1983) er en kosovo-albansk tidligere fotballspiller. Han var kaptein for det albanske landslaget. Cana bygde opp et rykte for å være en sterk, seig takler og en leder på feltet under sitt opphold i Frankrike med Paris Saint-Germain FC og Olympique de Marseille. Han blir sponset av Umbro.
Klubbkarriere
Da han var 16 år ble han invitert over til Arsenal FC for prøvespill, men han ble ikke hentet inn fordi han ble nektet engelsk visum.
Marseille
I begynnelsen av 2005–06-sesongen skiftet PSG trener og Cana ble nedprioritert. Dette fikk ham til å flytte til Sør-Frankrike for å spille for Marseille. Her hadde han fast plass i startelleveren helt fra starten av. Han scoret også vinnermålet i sin første kamp mellom sin nye klubb (Marseille) og hans tidligere klubb (PSG). Cana ble etterhvert også lagets kaptein siden den tidligere kapteinen Habib Beye forlot klubben til fordel for Newcastle United i løpet av sommeren 2007.
Galatasaray
Cana sluttet seg til Galatasaray SK 8. juli 2010, for en overgangssum på rundt seks millioner britiske pund.
Lazio
Den 3. juli 2011 signerte Cana for italienske Serie A SS Lazio Lorik Cana blir klubbens fjerde signering av sommeren, etter anløp av Miroslav Klose, Senad Lulić og Abdoulay Konko. Cana spilte 84 kamper og scoret 4 mål.
FC Nantes
31. august 2015 skrev Cana under på en 2-årskontrakt med Ligue 1-klubben Nantes.
Landslagskarriere
Cana hadde muligheten til å spille for enten, eller s landslag, som følge av at han har pass fra alle tre respektive land. Cana har vært på det siden tidlig i 2003, etter å ha bli tatt opp av det albanske fotballforbundet. Han fikk sin landslagsdebut 11. juni 2003, i en alder av kun 19 år. 12. september 2007 ble han utvist av dommeren Mike Riley i det 87. minutt i Albanias hjemmekamp mot, etter en krangel med Wesley Sneijder og Ruud van Nistelrooy. Albania slapp inn et sent mål og tapte 0-1, kort tid etter utvisningen. Per 21. juli 2010 har han spilt 43 kamper og scoret 1 mål for Albania. Han var en av de sentrale aktørene i Albanias legendariske 1-0 seier mot Hviterussland i kvalifiseringen til EM i 2012 ved å treffe tverrleggeren i et 40 meters frispark, og ved å være en ugjennomtrengelig vegg i forsvaret.
Han ble tatt ut i s EM-tropp til EM i Frankrike 2016.
Privatliv
Lorik Cana er sønn av den pensjonerte fotballspilleren Agim Cana. Han er FN-ambassadør mot fattigdom. I et intervju uttalte han at arkeologi er en av hans største interesser, og at han planlegger å ta universitetsgrad i historie, for så å jobbe som arkeolog, etter at han legger opp sin fotballkarriere.
Tichitt
Tichitt (arabisk: تيشيت ) er en by i Tagantregionen i det sentrale/sørlige Mauritania.
Byen ble grunnlagt ca. 1150 og er kjent for sine få gjenværende bygninger fra denne perioden, utført i en distinkt lokal stil, med steinornamenter i nisjer.
Historisk er byen kjent for salthandel, i dag er næringslivet i byen basert på daddelpalmer.
Émile Bougnol
Émile Bougnol (født 31. august 1866, død 20. oktober 1947) var en fransk fekter som deltok i de olympiske leker 1900 i Paris. Bougnol kom på andreplass i fekting med kårde for fektmestere under OL 1900 i Paris. Landsmannen Albert Ayat vant konkurransen og ble olympisk mester. Det var 54 fektere fra seks nasjoner som deltok i konkurransen.
Tichitt
Byen ble satt på UNESCOs verdensarvliste i 1996, sammen med byene Ouadane, Chinguetti og Oualata, som alle har tilsvarende ksar-byanlegg. En ksar (flertall ksour) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.
Alois Alzheimer
Alois Alzheimer (egentlig døpt «Aloysius», født 14. juni 1864 i Marktbreit i Unterfranken i Tyskland, død 19. desember 1915 i Breslau) var en tysk lege, psykiater, nevrolog og nevropatolog, som først identifiserte symptomene og de histologiske funnene ved det som nå kalles Alzheimers sykdom. Han observerte sykdommen hos en pasient i 1901. Da hun døde i 1906 undersøkte Alzheimer hennes hjerne og fant særegne forandringer som han foreleste over i 1906.
Bakgrunn
Alois Alzheimer ble født i småbyen Marktbreit i Bayern, hvor hans far var notarius publicus. Alois var hans eldste sønn av farens ekteskap med Barbara Theresia Busch, en søster av hans i 1862 avdøde første hustru, Eva-Maria Busch.
Han studerte ved universitetene i Aschaffenburg, Tübingen, Berlin og Würzburg, hvor han ble ferdig lege i 1887.
Karriere
I det følgende året brukte han fire måneder på å hjelpe mentalt syke kvinner, før han ble ansatt ved mentalanstalten i Frankfurt am Main, Städtische Anstalt für Irre und Epileptische. Emil Sioli var leder av asylet (1852–1922).
En annen psykiater/nevrolog og nevropatolog, Franz Nissl (1860–1919), begynte å arbeide i det samme asylet som Alzheimer, og det førte til et fruktbart samarbeid. Nissl introduserte Alzheimer for sin metode for sølvfarving av nerveceller som gjorde det mulig å se hjernens mikroanatomi i mye større detalj enn hva som hadde vært mulig tidligere. Alzheimer var en av grunnleggerne av det vitenskapelige tidsskriftet Zeitschrift für die gesamte Neurologie und Psychiatrie.
Etter at Alzheimers kone døde i 1901, flyttet Alzheimer til Heidelberg der han forsket videre under Emil Kraepelins ledelse. Da Kraepelin i 1904 ble professor ved den helt nye psykiatriske klinikken i München, tok han med seg Alzheimer dit som overlege. Under Alzheimers ledelse ble det nevropatologiske laboratoriet der et verdensledende forskningssentrum. Sammen med Alzheimer arbeidet slike berømtheter som Alfons Maria Jakob, Hans Gerhard Creutzfeldt og Frederic Lewy.
Alois Alzheimer ble syk mens han var på vei til Breslau i Schlesien (nåværende Wroclaw i Polen) i 1912. Han skulle da tiltre professoratet i psykiatri der. Sannsynligvis hadde han en infeksjon med streptokokker og i etterforløpet av den revmatisk feber med påfølgende skader på hjerteklaffene og nyreskader.
Han døde tre år senere, kun 51 år gammel, av hjertesvikt og nyresvikt.
Videbæk kommune
Videbæk kommune er en tidligere dansk kommune i Ringkjøbing amt. Etter regionreformen i 2007 er den en del av nye Ringkøbing-Skjern kommune i Region Midtjylland. Kommunen ble dannet ved kommunalreformen i 1970.
Cover Me (Hanne Sørvaag-album)
Cover Me er et musikkalbum med Hanne Sørvaag. Albumet ble utgitt den 3. juni 2011.
Leptidea
Leptidea er en slekt av sommerfugler i gruppen hvitvinger.
Utseende
Leptidea er en gruppe med mellomstore (vingespenn ca. 40-50 millimeter) hvitvinger med ganske skjøre vinger, som er hvite bortsett fra at spissen av forvingen kan være gråsvart. Bakvingene er mindre enn framvingene. Bakkroppen er tynn og spinkel. Artene er ganske lik hverandere og kan være vanskelig å skille fra hverandre på ytre karakterer. De flyr ganske sakte og finnes i tilknytning til skog.
Levevis
Larvene lever på planter i erteblomstfamilien (Fabaceae). Puppen er smal og spiss, festet med et magebelte til et strå.
Utbredelse
Slekten er utbredt over store deler av den palearktiske sone.
Navnet
Det latinske navnet, kommer av det greske ordet Leptos, og betyr tynn, spinkel, og slekten har trolig fått navnet fordi bakkroppen er spinkel, eller tynn.
Systematisk inndeling
Artene er meget like hverandre i ytre utseende – de europeiske artene Leptidea juvernica og Leptidea reali har først ganske nylig blitt skilt ut som egne arter, forskjellige fra den vidt utbredte Leptidea sinapis.
Pik Ismail Samani
Pik Ismail Samani er Tadsjikistans høyeste fjell (7 495 meter over havet) og det høyeste fjellet i det tidligere Sovjetunionen. Det ligger i den vestre delen av Pamir-fjellene, og ble først besteget av Jevgenij Abalakov i 1933.
Fjellet het opprinnelig «Garmo». I 1933 ble fjellet av en sovjetisk ekspedisjon døpt til Pik Stalina (пик Ста́лина, «Stalinfjellet») etter Sovjetunionens leder Josef Stalin. I 1962 endret fjellet navn til Pik Kommunizma (пик Коммуни́зма, «Kommunistfjellet»). Etter Tadsjikistans selvstendighet fikk fjellet i 1998 navnet Pik Ismail Samani, oppkalt etter en av Tadsjikistans store historiske skikkelser Ismail Samani.
Patton
Patton har flere betydninger: